Det er faktisk et problem, jeg hører om temmelig tit. Mange børn har besvær med afføringsvanerne, og det skyldes ofte, at toiletforhold i diverse institutioner ikke er så rare, og at børnene sjældent giver sig ordentlig tid til at komme af med det hele, fordi de gerne hurtigt vil ind og være med i legen igen. Jeg vil foreslå, at I starter med at tænke kost og drikkevaner igennem. Fiber og rigelig væske er med til at gøre afføringen blødere og nemmere at komme af med. Figensaft samt svesker hjælper også, hvis det er noget, han kan lide. Hyggelige toiletvaner med god tid, ro og måske bøger kan så være næste trin. Måske kan det blive en vane at besøge toilettet sidst på eftermiddagen, når leg med mere er overstået. Dernæst findes andre hjælpemidler samt eventuelt lokalbedøvende creme til numsen, men alt det synes jeg, I skal tale med egen læge om, hvis andet ikke virker.